
«Дипломмен ауылға» жобасы ауылдық елді мекендердің кадрлық әлеуетін қажетті мамандармен нығайту, ауылдық жерлерде сертификатталған кадрларды сақтау мақсатында 2009 жылғы 1 шілдеде Қазақстан Республикасы Президентінің тапсырмасымен қолға алынды. Бұл жоба ауылдық елдi мекендерге жұмыс iстеуге және тұруға келген денсаулық сақтау, бiлiм беру, әлеуметтiк қамсыздандыру, мәдениет, спорт және агроөнеркәсіптік кешен саласындағы мамандарға, ауылдық округтер әкімдері аппараттарының мемлекеттік қызметшілеріне тұрғын үй салуға немесе сатып алуға бюджеттік несие түрінде әлеуметтік қолдау көрсету шаралары арқылы жүзеге асырылып келеді.Қазақстан Республикасы Ұлттық экономика министрінің 2014 жылғы 6 қарашадағы № 72 бұйрығына сәйкес2026 жылға тұрғын үй салу немесе сатып алу үшінаудан орталықтарына 2500 АЕК (4325*2500=10 812500), ауылдық елді мекендерге 2000 АЕК (4325*2000= 8 650 000) мөлшерінен аспайтын көлемде 2026жылға 169 маманға 1,6 млрд. теңге жеңілдетілген тұрғын үй несиесіжәне 100 айлық есептік көрсеткішпен 464 маманға 200 млн. теңгебіржолғы көтерме жәрдемақы жыл аяғына дейін беру жоспарланып отыр.

